Source: http://www.rvr.sk/sk/spravy/index.php?aktualitaId=1052
Timestamp: 2019-02-16 07:49:51+00:00

Document:
Tlačová informácia zo zasadnutia RVR, dňa 28.09.2010 - Rada pre vysielanie a retransmisiu
zo zasadnutia Rady pre vysielanie a retransmisiu, ktoré sa konalo dňa 28.9. 2010 v sídle Rady pre vysielanie a retransmisiu
udelila licenciu na lokálne digitálne vysielanie televíznej programovej služby TV UNIZA spoločnosti TES MEDIA, s.r.o. Žilina;
udelila predchádzajúci súhlas s prevodom obchodného podielu v spoločnosti L – MEDIA s.r.o. Liptovský Mikuláš vo výške 100 % zo spoločníka spoločnosti Jána Pillára na nadobúdateľa spoločnosť British Invest, s.r.o., Bratislava;
zamietla žiadosť o predĺženie platnosti licencie na rozhlasové vysielanie programovej služby Rádio Flash spoločnosti FLASH PREŠOV, spol. s r.o. (rozhodnutie vrátené z NS SR);
začala správne konanie voči spoločnosti D.EXPRES a.s. z dôvodu možného porušenie § 20 ods. 5 ZVR (ochrana maloletých – uplatnenie JSO) v súvislosti s odvysielaním piesne R´n´B Soul v rámci programu Vaše letné rádio dňa 16.7.2010;
začala správne konanie voči spoločnosti MAC TV s.r.o. z dôvodu možného porušenia § 39 ods. 4 ZVR v súvislosti s odvysielaním programu Lampa, ktorý nebol označený sponzorom programu dňa 8.7.2010;
začala správne konanie voči spoločnosti MARKÍZA-SLOVAKIA spol. s r.o. z dôvodu možného porušenia § 20 ods. 3 a 4 ZVR (ochrana maloletých – uplatnenie JSO) v súvislosti s odvysielaním programu Reflex dňa 2.8.2010;
začala správne konanie voči spoločnosti MAC TV s.r.o. z dôvodu možného porušenia § 16 ods. 3 písm. b) ZVR (objektívnosť spravodajstva) v súvislosti s odvysielaním príspevku Oklamala aj postihnutého v rámci programu KRIMI NOVINY z dňa 28.7.2010;
uložila sankciu – upozornenie na porušenie zákona spoločnosti MAC TV z dôvodu porušenia § 16 ods. 3 písm. b) ZVR v súvislosti s odvysielaním príspevku Zvláštni svedkovia v rámci programu Noviny dňa 11.4.2010;
uložila sankciu – upozornenie na porušenie zákona spoločnosti MAC TV z dôvodu porušenia § 16 ods. 3 písm. b) ZVR v súvislosti s odvysielaním príspevku Pomáhajú im aj kňazi v rámci programu Noviny dňa 10.4.2010.
Rada na dnešnom zasadnutí zároveň prijala uznesenie o vyhlásení jesenné výberové konania na rozhlasové terestriálne frekvencie. Podmienky konania budú zverejnené v dvoch celoštátnych denníkoch, na internetovej stránke Rady, ako aj na jej úradnej tabuly dňa 1.10.2010.
Ostatné uznesenia prijaté dňa 28.9.2010 budú uverejnené v zápisnici zo zasadnutia na stránke Rady.
Tlačová informácia zo zasadnutia 28.09.2010 (PDF)
Tlačová informácia zo zasadnutia 28.09.2010 (DOC)

References: § 20
 § 39
 § 20
 § 16
 § 16
 § 16